Document ID: 31987R3986

Komisijas Regula (EEK) Nr. 3986/87
(1987. gada 22. decembris),
ar kuru groza dažādas regulas par to, kā sakarā ar kombinētās nomenklatūras ieviešanu īstenojama mājputnu gaļas tirgu kopīgā organizācija
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu [1], kurā jaunākie grozījumi izdarīti ar Regulu (EEK) Nr. 3985/87 [2], un jo īpaši tās 15. panta 1. punkta otro daļu,
ņemot vērā Padomes 1987. gada 22. decembra Regulu (EEK) Nr. 3907/87, ar kuru groza Regulu (EEK) Nr. 2777/75 par mājputnu gaļas tirgu kopīgo organizāciju [3], un jo īpaši tās 2. pantu,
tā kā saskaņā ar Regulas (EEK) Nr. 2658/87 15. panta 1. punkta otro daļu tehniskus pielāgojumus Kopienas tiesību aktos, kuri attiecas uz kombinēto nomenklatūru, veic Komisija; tā kā būtiskus grozījumus veic, piemērojot procedūru Padomes Regulas (EEK) Nr. 2777/75 [4] 17. pantā, saskaņā ar Regulas (EEK) Nr. 3907/87 2. pantu;
tā kā daudzas regulas mājputnu gaļas nozarē ir jāpielāgo tehniski, kā arī attiecībā uz dažiem jautājumiem pēc būtības, lai ņemtu vērā jauno kombinēto nomenklatūru, kas pamatojas uz preču aprakstīšanas un kodēšanas harmonizēto sistēmu, kurai jāaizstāj 1950. gada 15. decembra Konvencija par nomenklatūru preču klasifikācijai muitas tarifos;
tā kā, ņemot vērā šādi pielāgojamo tekstu skaitu un saturu, visas pielāgojamās regulas ir jāsagrupē vienā Regulā, ar kuru veic grozījumus;
tā kā šajā regulā paredzētie pasākumi ir saskaņā ar Mājputnu gaļas un olu nozares pārvaldības komitejas atzinumu,
IR PIEŅĒMUSI ŠO REGULU.
1. pants
Pirmo pantu Komisijas 1968. gada 24. aprīļa Regulā (EEK) Nr. 565/68 par papildu summu nenoteikšanu no Polijas ievestiem nokautiem gaiļiem, vistām un cāļiem, pīlēm un zosīm [5], kurā jaunākie grozījumi izdarīti ar Regulu (EEK) Nr. 2039/73 [6], aizstāj ar šādu:
"1. pants
Maksājumus, kas noteikti saskaņā ar Regulas Nr. 2777/75/EEK 3. pantu, nepaaugstina par papildu summu šādiem kombinētās nomenklatūras apakšpozīcijā ex2007 minētiem Polijas izcelsmes produktu ievedumiem no Polijas:
a) nesadalīti Gallus domesticus šķirnes gaiļi un vistas:
- noplūktas un pusķidātas, ar galvu un kājām, t. s. "83 % cāļi",
- noplūktas un izķidātas, bez galvas un kājām, bet ar kaklu, sirdi, aknām un šķilvi, t. s. "70 % cāļi",
- noplūktas un izķidātas, bez galvas un kājām un bez kakla, sirds, aknām un šķilvja, t. s. "65 % cāļi", vai citādas;
b) nesadalītas pīles:
- noplūktas, notecinātas, bez zarnām, bet neķidātas, ar galvu un kājām, t. s. "85 % pīles",
- noplūktas un izķidātas, bez galvas un kājām, bet ar kaklu, sirdi, aknām un šķilvi, t. s. "70 % pīles",
- noplūktas un izķidātas, bez galvas un kājām un bez kakla, sirds, aknām un šķilvja, t. s. "63 % pīles", vai citādas;
c) nesadalītas zosis:
- noplūktas, notecinātas, neķidātas, ar galvu un kājām, "82 % zosis",
- noplūktas un izķidātas, bez galvas un kājām, ar sirdi un šķilvi vai bez tiem, t. s. "75 % zosis", vai citādas."
2. pants
Pirmo pantu Komisijas 1969. gada 13. novembra Regulā (EEK) Nr. 2261/69 par papildu summu nenoteikšanu nokautām pīlēm un zosīm, kas ievestas no Rumānijas [7], kurā jaunākie grozījumi izdarīti ar Regulu (EEK) Nr. 2039/73, aizstāj ar šādu:
"1. pants
Maksājumus, kas noteikti saskaņā ar Regulas Nr. 2777/75/EEK 3. pantu, nepaaugstina par papildu summu attiecībā uz šādiem kombinētās nomenklatūras apakšpozīcijā ex0207 minētiem Rumānijas izcelsmes produktu ievedumiem no Rumānijas:
a) nesadalītas pīles:
- noplūktas, notecinātas, bez zarnām, bet neķidātas, ar galvu un kājām, t. s. "85 % pīles",
- noplūktas un izķidātas, bez galvas un kājām, bet ar kaklu, sirdi, aknām un šķilvi, t. s. "70 % pīles",
- noplūktas un izķidātas, bez galvas un kājām un bez kakla, sirds, aknām un šķilvja, t. s. "63 % pīles", vai citādas;
b) nesadalītas zosis:
- noplūktas, notecinātas, neķidātas ar galvu un kājām, t.s. "82 % zosis",
- noplūktas un izķidātas, bez galvas un kājām, ar sirdi un šķilvi vai bez tiem, t. s. "75 % zosis", vai citādas."
3. pants
Pirmo pantu Komisijas 1970 gada 7. decembra Regulā (EEK) Nr. 2474/70 par papildu summas nenoteikšanu nokautiem tītariem, kas ievesti no Polijas [8], aizstāj ar šādu:
"1. pants
Maksājumus, kas noteikti saskaņā ar Regulas (EEK) Nr. 2777/75 3. pantu, nepaaugstina par papildu summu attiecībā uz šādiem kombinētās nomenklatūras apakšpozīcijās 02071031, 02071039 un 020722 minētu Polijas izcelsmes produktu ievedumiem no Polijas."
4. pants
Pirmo un otro pielikumu Padomes 1975. gada 29. oktobra Regulai (EEK) Nr. 2778/75, ar ko paredz noteikumus par to, kā aprēķināt maksājumus un slūžu cenu mājputnu gaļai [9], kurā jaunākie grozījumi izdarīti ar Regulu (EEK) Nr. 3233/86 [10], aizstāj ar šīs regulas I un II pielikumu.
5. pants
Pielikumu Komisijas 1979. gada 20. decembra Regulai (EEK) Nr. 3011/79, ar ko nosaka koeficientus, ko izmanto, lai aprēķinātu maksājumus par produktiem, kuri ražoti no mājputnu gaļas, un atceļ Regulu Nr. 199/67/EEK [11], kurā jaunākie grozījumi izdarīti ar Regulu (EEK) Nr. 1507/82 [12], aizstāj ar šīs regulas III pielikumu.
6. pants
Šī regula stājas spēkā 1988. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 1987. gada 22. decembrī

Labels: 3
15
17